روسییا مالییه ناظری آنتون سیلوانوولا قیرغیزیستان مالییه ناظری عادیلبک قاسیمالیئو آراسیندا بیشکئکین مسکوا قارشیسیندا بورجونون تنظیملهنمهسی حاقیندا مقاویله ایمضالانیب.
آخار. آذ خبر وئریر کی، مقاویله قیرغیزیستان پرزیدنتی آلمازبئک آتامبایئوین مسکوایا سفری زامانی ایمضالانیب. مقاویلهیه اساساً روسییا قیرغیزیستانین ۲۴۰ میلیون دوللارلیق بورجونو سیلهجک.
قیرغیزیستان و روسییا آراسیندا متفیقلیک و ایستراتژی طرفداشلیقلا باغلی یئنی دکلاراسییایا دا ایمضا آتیلیب. بیشکئک و مسکوا همچینین هاوا هجوموندان مدافعه ایله باغلی واحد رگیونال سیستمین یارادیلماسی حاقیندا راضیلیغا گلیبلر.
قید ائدک کی، روسییا سون ۱۱ ایلده قیرغیزیستانین ۷۰۳،۲ میلیون بورجونو سیلیب.
روسییا آرتیق بلاروس، قازاخیستان و ارمنیستانلا بیرگه هاوا هجوموندان مدافعه ایله باغلی واحد رگیونال سیستم یارادیب. بونلار آراسیندا ان سون مقاویله ایروانلا باغلانیب. نتیجهده ایروان بوتون هاوا مکانینی مسکوانین تابعلیینه وئریب.
azb_Arab azb_Arab azb_Arab azb_Arab azb_Arab